ÁLTALÁNOS SZERZŐDÉSI FELTÉTELEK

Hatályos: 2023. marcius 1-től Jelen Általános Szerződési Feltételek (a továbbiakban ÁSZF) határozza meg a „**ON THE LOW**” Zenei Menedzsment és Rendezvényszervezés Korlátolt Felelőségű Társaság (cím: 8251 Zánka, Vadvirág utca 7., cégjegyzékszám: 19-09-5228212, képviseli: Sebastian Fiel ügyvezető), - a továbbiakban: a "**OTL**" -

által szervezett és megrendezésre kerülő valamennyi fesztivál (a továbbiakban különkülön a Rendezvény, együttesen a Rendezvények) tekintetében a jegyvásárlásra, illetőleg egyéb termékek és szolgáltatások vásárlására, valamint az **OTL** és a jegyvásárlók közötti jogviszonyra vonatkozó jogokat és kötelezettségeket; Kifejezetten tájékoztatjuk az olvasókat, hogy az OTL és a látogató közötti szerződéses kapcsolatra a jelen ÁSZF az irányadó.

Amennyiben a Látogató és egy szolgáltató, különösen a COOLTIX között szerződéses kapcsolat jön létre, kifejezetten felhívjuk a Látogató figyelmét a vonatkozó ÁSZF hatályára;

Továbbá szabályozza a Látogatók Rendezvényeken való részvételének általános feltételeit, illetőleg az **OTL** és a látogatók közötti jogviszonyra vonatkozó jogokat és kötelezettségeket.

Jelen ÁSZF I. és IV. részének rendelkezései minden esetben irányadók a Rendezvényekre való jegyvásárlásra, illetőleg egyéb termékek és szolgáltatások megvásárlására, továbbá a Rendezvényeken való részvételre, valamint az OTL és a jegyvásárlók és látogatók közötti jogviszonyra. A Rendezvényekre történő jegyvásárlás, illetőleg egyéb termék vagy szolgáltatás vásárlásának feltételeit a jelen ÁSZF II. része szabályozza.

A jelen ÁSZF III. része szabályozza a látogatók Rendezvényeken való részvételének általános feltételeit, illetőleg az OTL és a látogatók közötti jogviszonyra vonatkozó jogokat és kötelezettségeket. Amennyiben a jegyvásárló nem a Rendezvényen történő részvételre jogosító jegyet, hanem egyéb terméket vagy szolgáltatást vásárol, úgy ezen termékre, szolgáltatásra az ÁSZF III. része nem alkalmazandó, ugyanakkor az adott termék, szolgáltatás külön okiratba foglalt szerződéses feltételei alkalmazandók. Az OTL tájékoztatja a fogyasztókat, hogy a mindenkor hatályos ÁSZF, valamint az egyes rendezvények jelen ÁSZF részét nem képező házirendjei, az egyéb termékek, szolgáltatások külön szerződéses feltételei, továbbá a jelen ÁSZF részét szintén nem képező Általános Adatvédelmi Szabályzat és annak mellékletei, valamint az egyes adatkezelésekre egyedileg vonatkozó adatkezelési tájékoztatók az OTL-camp.com/hu oldalon és aloldalain elérhetőek, megtekinthetőek, és onnan nyomtathatóak, valamint megtalálhatóak a OTL székhelyén (Vadvirág utca 7.,8251 Zánka), a pénztárakban és az információs pontokon. Az OTL az Általános Adatvédelmi Szabályzatát, valamint a közzétett adatkezelési tájékoztatókat időről-időre felülvizsgálja és módosíthatja.

I. BEVEZETŐ RENDELKEZÉSEK

Az OTL ADATAI: Az OTL teljes cégneve: *Az OTL Kulturális Menedzser Iroda Zártkörűen Működő Részvénytársaság 2*

Az OTL székhelye: *8251 Zánka, Vadvirág utca 7*

Az OTLt nyilvántartó hatóság: *Veszprémi Bíróság mint Cégbírósága*

Az OTL cégjegyzékszáma: *19-09-522821*

Az OTL adószáma: *27759886-2-19*

képviseli: *Sebastian Fiel ügyvezető*

A. FOGALOMMEGHATÁROZÁSOK

1. Az OTL: a ‚bevezető rendelkezések’-ben meghatározott gazdasági társaság.

2. Rendezvény/Rendezvények: az OTL által szervezésre és megrendezésre kerülő valamennyi fesztivál/fesztiválok, azaz az OTL által adott időszakban és területen biztosított előadóművészeti – zenei, szórakoztató, gasztronómiai és kulturális – programok és más, ingyenes vagy fizetős Szolgáltatások összessége.

3. COOLTIX: A COOLTIX egy online jegyárusító szolgáltató, amely az OTL jegyértékesítés lebonyolítását végzi el (a továbbiakban jegyszolgáltató vagy COOLTIX). A COOLIX online rendszert (a továbbiakban: Rendszer) üzemeltet elsősorban különböző fesztiválok, konferenciák, musicalek, sport- és egyéb rendezvények belépőjegyeinek és előfizetéseinek (a továbbiakban: Belépőjegyek) megvásárlásához, valamint online termékek és szolgáltatások (utalvány, könyv, hanghordozó, parkolójegy, stb.) értékesítéséhez.

A COOLTIX teljes cégneve: *Cooltix Kft.*

A COOLTIX székhelye: *1084 Budapest, József utca 3.*

A COOLTIXt nyilvántartó hatóság: *Fővárosi Törvényszék Cégbírósága*

A COOLTIX cégjegyzékszáma: *01-09-286080*

A COOLTIX adószáma: *25730223-2-42.*

4. Rendezvény időtartama: adott Rendezvény időtartama megegyezik a Rendezvény kezdő és záró időpontja közötti időtartammal, ahol kezdő időpontnak az értékesítés megkezdésekor az adott Rendezvényre vonatkozólag az OTLtől a ‚Cooltix‘ jegykereskedő platformján keresztül megvásárolható Jegyek közül időben a legkorábbi belépésre jogosító Jegy érvényességének kezdete, záró időpontnak pedig az értékesítés megkezdésekor az adott Rendezvényre vonatkozólag az OTLtől a ‚Cooltix‘ jegykereskedő platformján keresztül megvásárolható Jegyek közül időben a legtovább érvényes Jegy érvényességének vége tekintendő. Az OTL fenntartja a jogot, hogy a Rendezvény előzőekben meghatározott időtartamán kívül eső pótnapon is szervezzen programot, illetve nyújtson Szolgáltatásokat. Az ilyen pótnapok nem minősülnek a Rendezvény szerves részének, és azok csak a pótnapi belépésre jogosító, megfelelő pótjegy megváltása ellenében látogathatók.

5. Termék: az OTLtől, Közreműködőitől vagy egyéb Szerződéses partnereitől a Rendezvényeken vagy a Rendezvényekhez kapcsolódóan megvásárolható dolog és vagyoni értékű jog, illetve az ezekre váltható utalvány vagy más hasonló eszköz.

6. Szolgáltatás: minden olyan szolgáltatás, amelyet az OTL, Közreműködői vagy Szerződéses partnerei a Rendezvényeken vagy a Rendezvényekhez kapcsolódóan – akár ingyen, akár ellenérték fejében – hozzáférhetővé tesznek.

7. Jegy: az OTL által szervezett Rendezvényeken a belépésre jogosító karszalagra vonatkozó igényt megtestesítő, bármely (nyomtatott vagy elektronikus) formában kiállított és egyedi azonosítóval ellátott, bemutatóra szóló igazolás.

7. Karszalag: adott Jegy érvényesítésekor az OTL által alkalmazott, a Rendezvényen a Jegyben foglaltak szerinti (napijegy, bérlet vagy – amennyiben az OTL úgy dönt, hogy értékesít ilyet – percalapú jegy) jogosultságokat biztosító, az adott Rendezvény zárását követő huszonnégy óra elteltéig az OTL tulajdonában álló igazolás, amely – a III. rész 2. pontja szerint rögzítve – kizárólagosan tanúsítja, hogy viselője jogosult az adott Rendezvény látogatására, azzal, hogy egyes Jegyekben foglalt jogosultságokat több karszalag együttesen testesíthet meg.

8. Check-in: az az előzetes vagy a belépést közvetlenül megelőző folyamat, amelynek során adott Jegy meghatározott természetes személyhez kerül hozzárendelésre.

9. Fogyasztó: a Ptk. 8:1. § (1) bekezdés 3. pontja, illetve a fogyasztóvédelemről szóló 1997. évi CLV. törvény 2.§ a) pontja szerinti Jegyvásárló, Látogató és a tőlük különböző más jegybirtokos személy. Nem minősül Fogyasztónak a Jogosulatlan résztvevő.

10. Jegyvásárló: a Jegyet, Terméket vagy Szolgáltatást az OTLtől megvásárló személy.

11. Látogató: az a természetes személy, aki adott Rendezvényen belépésre jogosultként részt vesz

12. Jogosulatlan résztvevő: az a természetes személy, aki adott Rendezvényen anélkül vesz részt, hogy a belépésre érvényes jogcíme lenne, ideértve az is, aki jogszerűtlenül birtokába került Jegyet érvényes karszalagra vált be, vagy az a harmadik személy, aki ilyen karszalaggal vesz részt az adott Rendezvényen.

13. Közreműködő: az OTL – Rendezvény létrejöttét elősegítő – alvállalkozója vagy megbízottja.

14. Szerződéses partner: adott Rendezvényen vagy Rendezvény kapcsán az OTLel létrehozott szerződéses jogviszony alapján önálló tevékenységet végző – Közreműködőnek nem minősülő – vállalkozás vagy más jogi személy.

15. Harmadik személyek:

Az OTLen és a Fogyasztón kívüli természetes és jogi személyek.

16. Házirend:

Az egyes Rendezvényekre vonatkozó – részben a jelen ÁSZF-ben található előírások rövid összefoglalóját, részben az egyes Rendezvények tekintetében speciális, az adott Rendezvény körülményeire tekintettel megállapított kötelező rendelkezéseket tartalmazó – belépési és magatartási szabályokat magában foglaló, az ÁSZF mellékletét nem képező dokumentumok, amelyek elérhetőek az OTL és – amennyiben van ilyen – az egyes Rendezvények honlapján valamint a Rendezvények helyszínén.

17. Jegyértékesítési és fizetési szabályzat:

A jegyszolgáltató általános szerződési feltételei fizetési szabályzatként szolgálnak. (a továbbiakban COOLTIX-ÁSZF)

A jegyszolgáltató általános szerződési feltételei <https://support.cooltix.com/en/articles/6912346-terms-and-conditions-for-customers> oldalon megtekinthetők. Az OTL felhívja a Jegyvásárlók és Látogatók figyelmét a Jegyszolgáltató Általános Szerződési Feltételeinek hatályára.

B. AZ ÁSZF HATÁLYA

1. A jelen ÁSZF személyi hatálya kiterjed az OTLre, valamint a Fogyasztókra, illetőleg a Jogosulatlan résztevőkre. Az OTL és a Közreműködők, Szerződéses partnerek közötti jogviszony feltételeit külön szerződések tartalmazzák. Amennyiben a Látogató olyan Jeggyel lép be, amely nem a jelen ÁSZF II. rész 2. pontja szerinti jegyvásárlási tranzakció eredményeként került kiállításra (ideértve különösen a fellépői /artist/, stáb- /staff/, vendég- /guest/, kereskedői /vendor/ és sajtó- /press/ jegyeket), úgy az ilyen Látogatóra a jelen ÁSZFben írtakon túl egyéb – esetlegesen a jelen ÁSZF-ben írtaktól eltérő – előírások is vonatkozhatnak, amelyeket az OTL által kibocsátott külön dokumentum tartalmaz.

2. A jelen ÁSZF határozatlan időre szól.

3. A Fogyasztó tudomásul veszi, hogy az OTL jogosult a jelen ÁSZF-et egyoldalúan, alapos okkal módosítani. Alapos oknak tekintendő a felek közötti jogviszonyra vonatkozó jogszabály kötelező rendelkezésének változása, illetőleg, ha a módosítást a Rendezvények mindenkori biztonságos vagy gazdaságos lebonyolíthatósága, közbiztonsági vagy közegészségügyi szempontok, az OTL által alkalmazott, a COOLTIX által üzemeltetett jegyértékesítési Rendszer fejlesztése vagy változása, a szervezői tapasztalatokból levont következtetések vagy hazai vagy nemzetközi gazdasági körülmények, piaci folyamatok, illetőleg fesztivállátogatási szokások változása indokolja.

Az ÁSZF módosítása esetén a módosítások dőlt és aláhúzott betűvel, a törlések áthúzott betűvel kerülnek megjelölésre az időben utolsó, módosítással egységes szerkezetbe foglalt ÁSZF tartalmához viszonyítva. A módosítások az OTL által üzemeltetett honlapon történő közzététellel, azonnali hatállyal hatályba lépnek, és amennyiben a módosítás a III. rész szerinti jogviszonyt (azaz nem kizárólag a II. rész szerinti vásárlási folyamatot) érinti, úgy ezen időponttól kezdődő tizennégy napig a Jegyvásárló jogosult a jelen jogviszonytól indokolás nélkül, írásban elállni, feltéve, hogy a Rendezvényen való látogatást még nem kezdte meg. Az elállás joga nem illeti meg a Jegyvásárlót, ha a módosítás kizárólag a Látogatókra nézve kedvezőbb rendelkezéseket tartalmaz, vagy ha a Jegyet a módosítás közzétételekor már átruházta harmadik személy részére. Ez utóbbi esetben az elállás joga a mindenkori jegybirtokost illeti meg, kivéve, ha a módosítás kizárólag a Látogatókra nézve kedvezőbb rendelkezéseket tartalmaz. Erre is figyelemmel az OTL felhívja a Fogyasztó figyelmét, hogy az ÁSZF – továbbá az egyes Rendezvények Házirendjei, valamint a Fizetési szabályzatok és az Általános Adatvédelmi Szabályzat és annak mellékletei, valamint az egyes adatkezelésekre egyedileg vonatkozó adatkezelési tájékoztatók, amelyek nem képezik a jelen ÁSZF részét – a jegyvásárlást követően, akár a Rendezvényt közvetlenül megelőzően is módosulhatnak. Az OTL javasolja a Fogyasztónak a jelen ÁSZF változásainak figyelemmel követését.

4. A Jegyvásárló a Jegy, Termék vagy Szolgáltatás megvásárlásával, a Jegyvásárlótól különböző jegybirtokos személy a Jegy jogszerű megszerzésével, a Látogató, amennyiben korábban nem volt jegybirtokos, a III. rész 2. pontjában írt Check-in megkezdésével a jelen ÁSZF-et magára nézve kötelezőnek elfogadja. Erről a körülményről a Jegyvásárló – illetve további átruházásokkor a további átruházó – köteles a Jegy átruházásakor a Látogatót tájékoztatni, és felelős valamennyi, a tájékoztatás elmulasztásából eredő kárért.

5. Az a jegybirtokos, aki a birtokában lévő Jegyhez nem jogszerűen jutott hozzá – ideértve azt is, ha a Jegyhez valamely korábbi jegybirtokos jutott hozzá jogszerűtlenül – a III. rész 2. 5 pontjában írt Check-in folyamat megkezdésével, a karszalaggal rendelkező Jogosulatlan résztvevő a karszalag átvételével, a karszalaggal nem rendelkező Jogosulatlan résztvevő pedig a Rendezvényen történő jogosulatlan részvétel megkezdésével magára nézve kötelezőnek elfogadja a jelen ÁSZF-ben szereplő előírásokat és kötelezettségeket. Ezen személyek tudomásul veszik, hogy az OTLtel szemben a jelen ÁSZF alapján jogosultságok őket nem illetik meg, figyelemmel arra, hogy az OTL velük nem létesít kötelmet és nem tesz feléjük semmilyen kötelezettségvállalást.

II. JEGYEK, VÁSÁRLÁS

1. Jogviszonyok és Jegy

1.1. Az OTL és a COOLTIX által nyújtott szolgáltatások és azok felelőssége elkülönül egymástól.

A jegyvásárlás megkötésével adásvételi szerződés jön létre a vásárló és az OTL között, amelyre a jelen ÁSZF alkalmazandó. A vételár a jegyvásárlási folyamat során feltüntetett vételár, a vásárlás tárgya a rendezvényen való részvételre való jogosultság. Továbbiakat a II.1.5. Szakasz valamint a III. Szakasz szabályozza.

Ezenkívül a vásárló és a COOLTIX között szolgáltatási szerződés jön létre, amelynek fő szolgáltatása a COOLTIX részéről a „jegyvásárlás zökkenőmentes lebonyolítása" -szolgáltatás nyújtása. Ezzel kapcsolatban a COOLTIX által nyilványosított ÀSZF alkalmazandó.

1.2.Jegyvásárlási ajánlat karaktere

Az OTL csak olyan érdeklődőknek tesz ajánlatot a jegy megvásárlására, akik az esemény kezdetén betöltötték a 18. életévüket. Az OTL megtagadja, hogy bármilyen szerződéses kapcsolatba lépjen olyan személlyel, aki a személyazonosságát vagy életkorát hamisan színlelve vásárolt jegyet.

Az OTL fenntartja a jogot, hogy a kifizetett vételárral megegyező összegű büntetést szabjon ki azokra a személyekre, akik a személyazonosságuk vagy életkoruk hamis színlelésével vásároltak jegyet a Rendezvényen.

1.4. Az OTL a COOLTIX online értékesítési felületét használva a Jegyvásárló részére értékesíti az adott Rendezvényen való részvételre jogosító Jegyet, amely jogviszony a Jegy ellenértékének megfizetésével és a Jegy az átadásával teljesedésbe megy. Ezt követően a Jegyvásárló – amennyiben a Jegy az ő birtokában marad –, illetőleg a mindenkori, a Jegyet jogszerű szerződések láncolatán keresztül megszerző jegybirtokos arra válik jogosulttá, hogy az OTL a Jegyét a III. rész 2. pontja szerint a megfelelő karszalag(ok)ra cserélje.

1.5. Jegytipusok

Az OTL négy különböző jegytípust kínál. Ezek a következők: egy három napos alapjegy (továbbiakban Bérlet), egy ‚extrabérlet’ ami magában foglalja kemping területre való belépési és használati engedélyt (továbbiakban Bérlet C), illetve extrabérletböl ami magában foglal egy szállásba való belépési és használati engedélyt (továbbiakban Bérlet Sz), valamint a napi jegy (továbbiakban Napijegy).

1. A Bérlet a Rendezvény időtartama, azaz a Rendezvény kezdetétől a Rendezvény végéig feljogosít a belépésre és a Rendezvény helyszínének használatára. A Bérlet csak a Házirend szerinti használatra jogosít.
2. A C-Bérlet az (i). pontban említetteken túlmenően a kempingbe való belépést és a kemping állandó használatát a kempingszabályzat keretein belül engedélyezi.
3. A VIP-Bérlet az (i). pontban említetteken túlmenően a szóbeli egyedi megállapodások keretében engedélyezi. Az OTL fenntartja magának a jogot, hogy a VIP jeggyel rendelkező látogatókkal való szerződéses kapcsolatot egyedileg módosítsa és a szállás megszervezésére vonatkozó egyedi megállapodások alapján ügynöki szerződést kötni az adott látogatóval.
4. A Napijegy, azaz a Rendezvény kezdetétől a Rendezvény végéig feljogosít a belépésre és a Rendezvény helyszínének használatára. A napijegy csak a következő nap hajnali 2 óráig jogosít látogatásra. A Napijegy csak a Házirend szerinti használatra jogosít.

A vonatkozó vételár a <https://cooltix.hu/> oldalon állandóan látható vételár. Az OTL fenntartja a jogot, hogy a napijegy vételárát a kontingensnek és az adott napnak megfelelően megváltoztassa. A Látogató a karszalag viselésével állandóan igazolja a jogosultságát. A Rendezvény(ek)en való részvételt a továbbiakban a III. szakasz szabályozza.

2. Vásárlási folyamat

2.1.Vásárlás elektronikus úton

(i). Vásárlási folyamat

Az online vásárlási módokat az OTL a COOLTIX online értékesítési felületén keresztül, és a COOLTIX bevonásával végzi, a COOLTIX által választott pénzintézet által biztosított biztonságos online fizetési felületen keresztül. Ezen rendszerekben foglalásra nincsen lehetőség, azonban az OTL meghatározott körben ez alól kivételt tehet. A szükséges adatok megadását, jelen ÁSZF, illetőleg az esetleges további Termékekre vagy Szolgáltatásokra vonatkozó szerződéses feltételek elfogadását és a sikeres banki tranzakciót követően a COOLTIX emailt küld a Jegyvásárló által megadott email-címre, amely tartalmazza az(oka)t a link(eket)et, amelyről az őt megillető a Jegye(ke)t és/vagy egyéb Termékre vagy Szolgáltatásra vonatkozó igazolásokat letöltheti.

A továbbiakban a vásárlási folyamatot a COOLTIX ÁSZF-je szabályozza, különösen az előzetes megjegyzések 3. pontja és a III., IV. és V. szakasz.

(ii).Adatvédelem a jegyvásárlási folyamattal kapcsolatban

A számviteli jogszabályoknak történő megfelelés és a tranzakciók biztonsága érdekében, a COOLTIX Általános Adatvédelmi Szabályzatban és annak mellékleteiben, valamint az egyes adatkezelésekre egyedileg vonatkozó adatkezelési tájékoztatókban foglaltak szerint – annak ellenére, hogy a Jegyek, Termékek és Szolgáltatások nem nevesítettek – a COOLTIX a Jegyvásárló adatait megőrzi, és ezen adatok a COOLTIX adatbázisában összekapcsolásra kerülnek a megvásárolt Jegyekkel, Termékekkel és Szolgáltatásokkal, továbbá az Általános Adatvédelmi Szabályzatban és annak mellékleteiben, valamint az egyes adatkezelésekre egyedileg vonatkozó adatkezelési tájékoztatókban foglaltak szerint továbbításra kerülhetnek az adott Terméket, Szolgáltatást nyújtó Közreműködőnek vagy Szerződéses partnernek. Az előzőekben írtakkal ellentétben, amennyiben valamely Jegyre, Termékre vagy Szolgáltatásra való jogosultság fennállásának megállapításához ez szükséges, úgy az adott Jegyhez, Termékhez vagy Szolgáltatáshoz már a Check-int megelőzően meghatározott személy kerülhet rendelésre. Egyes, nem vásárlási tranzakció eredményeként kiállított Jegyek – az azok kiadásának alapjául szolgáló szerződések szerint – meghatározott Látogatóhoz kötöttek lehetnek. Az online vásárlásra vonatkozó részletes feltételek kapcsán a COOLTIX online vásárlási felületeiken és elérhetőségeken nyújt az COOLTIX részletes tájékoztatást, különösen a következő témakörök tekintetében: online szerződéskötés, fizetési és teljesítési módok, számlázás, adatkezelés. Az OTL felhívja a figyelmet, hogy COOLTIX ezzel kapcsolatban saját általános szerződési feltételeket és adatkezelési tájékoztatót alkalmaz, amelyek ugyanakkor a jelen ÁSZF hatályát nem érintik. Az OTL semmilyen körülmények között nem vállal felelősséget a COOLTIX által az alkalmazandó adatfeldolgozási irányelvek és törvények megsértéséért. Az OTL fenntartja a jogot, hogy az online szolgáltatásért tételenként adminisztrációs díjat számoljon fel.

2.2. Vásárlás személyesen

A Jegyvásárló az OTL vagy Szerződéses partnere által üzemeltetett értékesítési pontokon nyitvatartási időben az ott feltüntetett fizetési módokon, egyidejű teljesítés mellett tudja átvenni a Jegye(ke)t, illetve Termékekre és Szolgáltatásokra vonatkozó igazolásokat. Az OTL fenntartja a jogot, hogy a vásárlás során tételenként adminisztrációs díjat számoljon fel.

2.3. A Jegy, Termékek és Szolgáltatások átruházása

A Jegy és az OTL által eladott egyéb Termékek és Szolgáltatások a III. rész 2. pontjában írt Check-in megtörténtéig szabadon átruházhatók, míg a nem az OTL, hanem Közreműködői vagy egyéb Szerződéses partnerei által kínált Termékek és Szolgáltatások az azokat nyújtó személy döntésétől függően lehetnek átruházhatók. Átruházás esetén az átruházó köteles biztosítani, hogy a Jegyet, Terméket vagy Szolgáltatást megszerző személy az OTL ÁSZF-jét és egyéb szerződéses feltételeit elfogadja, és felelős valamennyi, a tájékoztatás elmulasztásából eredő kárért. A Jegyet, Terméket vagy Szolgáltatást megszerző személy tudomással bír arról, hogy az átruházó személynek – és egynél többszöri átruházás esetén a korábbi átruházóknak is – értelemszerűen hozzáférése van a Jegy karszalagra váltásához, illetve a Termék vagy Szolgáltatás felhasználásához szükséges igazoláshoz (voucherhez és/vagy egyéb, egyedi azonosításra alkalmas elektronikus megoldáshoz). A megszerző személy felelőssége gondoskodni arról, hogy az átruházó személy ezen igazolást már ne használhassa fel. Az átruházásra irányuló tranzakció feltételeit az átruházó és a megszerző személy egymás között alakítja ki, emiatt a közöttük létrejövő jogviszonyra – ideértve a felelősségre a Jeggyel, Termékkel és Szolgáltatással való esetleges visszaélésekért – kizárólag kettőjük megállapodása az irányadó. Mivel ezen jogviszonynak nem részese, az OTL kifejezetten kizár a Jegyek, Termékek és Szolgáltatások átruházásával kapcsolatos mindennemű felelősséget, az esetleges visszaélésekért (például a Jegyen, igazoláson szereplő kóddal történt korábbi, jogosulatlan belépésért) való felelősséget is ideértve, és felhívja a figyelmet arra, hogy visszaélés esetén sem ad ki Jegyet, Terméket vagy Szolgáltatást megszerző személy részére karszalagot vagy új Jegyet, igazolást. Amennyiben a III. rész 2. pontjában írt Check-in elvégzésére előzetesen kerül sor, úgy a kapcsolódó Jegy csak azt követően ruházható át, hogy az előzetes Check-int elvégző személy – amennyiben erre az OTL lehetőséget ad – a Check-int törli, feltéve, hogy a Jegy karszalagra váltására még nem került sor.

3. Jegyek, igazolások pótlása, cseréje, visszaváltása és visszatérítés

A vásárlási folyamat a fizetés megtörténte előtt bármikor, következmények nélkül megszakítható. Ezt követően – illetve a II/4. pont szerinti részletfizetés esetén az utolsó vételárrészlet megfizetését követően – a Jegyvásárlót a 45/2014. (II. 26.) Korm. rendelet 29. § (1) bekezdés l) pontja alapján a jegyértékesítési szolgáltatás igénybevételétől való elállási jog nem illeti meg. Az OTL kizárja a Jegyek és egyéb Termékek, Szolgáltatások cseréjét, pótlását, visszaváltását, vásárlási értékük egyéb módon való térítését, ide nem értve

(i) az egyes Rendezvények esetében az OTL által egyedileg meghatározható speciális eseteket;

(ii) amennyiben a Rendezvény nem tartható meg vagy a jelen ÁSZF IV. Részének 3. pontja szerinti Vis Maior esemény miatt lemondásra kerül;

(iii) a Látogató nem felel meg a hatáskörrel rendelkező magyar hatóság vagy az OTL által előírt pandémiás követelményeknek, feltéve, hogy e követelmények a vásárláskor nem voltak ismertek, vagy lényegesen eltérnek a jelen ÁSZF közzétételekor alkalmazandó jogszabályok által meghatározott követelményektől, vagy

(iv) a Jegyek VIP Jegyre cserélését megfelelő egyidejű ráfizetés mellett.

A félreértések elkerülése érdekében, az előbbi (iii) pont nem alkalmazható abban az esetben, ha

(a) a visszatérés országában a hatályos jogszabályok alapján karantén kötelezettség van előírva, vagy

(b) beutazási illetve kiutazási tilalom esetén.

Bármilyen visszatérítésre a jelen ÁSZF, az arra vonatkozó és a jelen ÁSZF IV. Részének 3. pontjában meghatározott Visszatérítési Szabályzat vagy Szabályzatok irányadók. E vonatkozásban chargeback igény nem támasztható, tekintettel arra, hogy a jelen ÁSZF II. Részének 1., 2., és 3. pontja szerint a jegyvásárlási tranzakció teljesültnek tekintendő a Jegy árának megfizetésével és a Jegy átadásával.

4. Részletfizetés

Az OTL lehetővé teheti adott Jegyek, Termékek, Szolgáltatások, és/vagy adott értéket elérő vásárlás vételárának részletekben történő megfizetését. Amennyiben a Jegyvásárló ezzel a lehetőséggel él, úgy az OTL által meghatározott keretek között jogosult meghatározni, hogy hány részletben fizeti meg a vételárat. A Jegyvásárló minden egyes részlet tekintetében köteles a vásárláskor megjelölt kezelési költség megfizetésére. A vásárlási tranzakció során csak az első részlet kiegyenlítése történik meg, míg a további részletekkel az OTL által a vásárláskor megadott időpontokban kerül megterhelésre a Jegyvásárló bankkártyája. A részletfizetéssel érintett vásárlási tranzakció utóbb nem bontható meg, azaz a vásárlással érintett Jegye(ke)t és/vagy egyéb Termékre vagy Szolgáltatásra vonatkozó igazolásokat az OTL csak valamennyi részlet teljesítését követően egyszerre teszi letölthetővé. Az első részlet teljesítését követően és az utolsó részlet teljesítése előtt a Jegyvásárlónak lehetősége van a részletfizetéssel érintett vásárlástól elállni a jegy@OTL.hu email-címre küldött levéllel, amely esetben a Jegyvásárló az első részlet összegét a Ptk. 6:213. § (2) bekezdése szerinti bánatpénz jogcímén elveszíti. Amennyiben valamely részlet fedezete esedékességkor a megadott bankkártyán nem áll rendelkezésre, úgy az OTL erről tájékoztató levelet küld, és három nap elteltével a bankkártya (vagy az újonnan megadott bankkártya) megterhelésére újabb kísérletet tesz. Amennyiben a második kísérlet is eredménytelen, és a Jegyvásárló az OTL által a Jegyvásárlónak emailben megküldött bankszámlára sem teljesíti átutalással az aktuális részletet, úgy az OTL újabb tájékoztató levelet küld, és három nap elteltével a bankkártya (vagy az újonnan megadott bankkártya) megterhelésére újabb kísérletet tesz. A harmadik sikertelen kísérlet esetén (amennyiben a Jegyvásárló az OTL által a Jegyvásárlónak emailben megküldött bankszámlára sem teljesíti átutalással az aktuális részletet) a vásárlási tranzakciótól az OTL jogosulttá válik elállni a vásárláskor megadott email-címre küldött levéllel, amely esetben az első részlet összegére az OTL meghiúsulási kötbérként a Ptk. 6:186. § szerint jogosulttá válik. A Jegyvásárló – figyelemmel arra, hogy a Rendezvények befogadóképessége és ezáltal az eladható jegyek mennyisége korlátozott, az OTL pedig kapacitást tartott fenn a Jegyvásárló számára – a bánatpénz és a kötbér mértékét arányosnak elfogadja. Az OTL vagy a Jegyvásárló jogszerű elállása esetén az OTL a Jegyvásárló által megfizetett vételár első részlettel és a vásárláskor megjelölt kezelési költséggel csökkentett összegét húsz munkanapon belül visszatéríti a Jegyvásárló bankkártyájára, vagy ha ez bármely okból (például a bankkártya lejárata) nem lehetséges, úgy a Jegyvásárló által emailben megadott bankszámlára.

5. Szavatosság, felelősségi kérdések

5.1. A Fogyasztó tudomásul veszi, hogy a Rendezvényekhez kapcsolódóan olyan Termékek és Szolgáltatások is megvásárolhatók, amelyeket nem az OTL vagy Közreműködői, hanem más Szerződéses partnerek nyújtanak számára. Ilyen esetekben a szerződés közvetlenül a Fogyasztó és a Szerződéses partner között jön létre, a jogviszonyból származó jogok és kötelezettségek közvetlenül őket jogosítják, illetve kötelezik. A Fogyasztó kifejezetten tudomásul veszi, hogy az ilyen Termékekkel és Szolgáltatásokkal, illetőleg a rájuk vonatkozó jogviszonnyal összefüggésben az OTLel szemben semmilyen igényt nem támaszthat. Az OTL általánosságban is kijelenti, hogy nem vállal semmilyen felelősséget a Szerződéses partnerek által nyújtott Termékekkel és Szolgáltatásokkal kapcsolatban. A Szerződéses partnerek által nyújtott Szolgáltatásokat és Termékeket a Látogató kizárólag saját felelősségére veheti igénybe, használhatja. Az OTL nem vállal semmilyen felelősséget a Szerződéses partnerek által biztosított Szolgáltatások és Termékek igénybevételével, illetve használatával kapcsolatban keletkezett vagy elszenvedett károkért.

5.2. A Fogyasztó kijelenti, hogy az általa valósként megadott adatok a valóságnak megfelelően kerülnek megadásra a vásárlás keretében és minden egyéb olyan alkalommal, amikor az a Szolgáltatások igénybevétele során szükséges. Az OTL kizárja a helytelen vagy működésképtelen adatok, email-cím vagy szállítási cím megadásából eredő kárért való felelősségét, ugyanakkor az ezzel kapcsolatosan felmerülő kárának megtérítését követelheti.

5.3. A Fogyasztó tudomásul veszi, hogy az OTL nem felelős semmilyen olyan kárért vagy visszaélésért, amely valamely fizetési mód alkalmazása során vagy következtében keletkezik, így azért sem, ha a bankkártya elvesztését a Fogyasztó nem jelentette be a bankkártyát kibocsátó pénzintézet felé. Az OTL különösen nem vállal felelősséget a COOLTIX által alkalmazott fizetési megoldás hibáiért, hiányosságaiért vagy nem elegendő biztonságosságáért. Banki átutalás esetén az OTL kizárja a felelősségét az utalás átfutásának időtartamáért (különös figyelemmel a banki szünnapokra), valamint a befizető-azonosító vagy az átutalásra kerülő összeg téves megadásából eredő károkért.

5.4. A jelen ÁSZF alapján az OTL és a Fogyasztó közötti jogviszonyból származó követelések érvényesítésére a Ptk. 6:22. § (3) bekezdése alapján hat hónapos elévülési határidő áll rendelkezésre, kivéve azt az esetet, amikor a jelen ÁSZF rövidebb időtartamot határoz meg valamely jog gyakorlására.

III. RÉSZVÉTEL A RENDEZVÉNYEKEN

1. A jogviszony jellege

Az OTL a Látogató részére lehetőséget biztosít az ÁSZF jelen III. részében foglalt feltételek szerint az adott Rendezvényen való részvételre. Nem jogosít visszatérítésre, ha a Jegyvásárló vagy – amennyiben ez tőle eltér – a Jegyet vagy a karszalagot jogszerűen birtokában tartó személy a Rendezvényen bármely okból nem kíván vagy nem képes részt venni, vagy a Látogató a részvétellel a karszalag által lehetővé tett időpontnál hamarabb felhagy. A Jogosulatlan résztvevő a Rendezvényen történő részvételre nem jogosult. Adott Rendezvény – összhangban az I. rész B/2. pontjában írtakkal – programok és az OTL által nyújtott Szolgáltatások összességét jelenti, a Rendezvényeken elérhető konkrét programok és Szolgáltatások tartalmát és mennyiségét az OTL, mint szervező és rendező alakítja ki a korábbi évek gyakorlatának megfelelően. Tekintettel arra, hogy a programokat és Szolgáltatásokat az OTL nagyszámú Közreműködő együttműködésében, ezen Közreműködők teljesítésének függvényében nyújtja, azok hozzáférhetőségét, tartalmát, minőségét és mennyiségét (így például adott előadó(k) fellépését, az általuk nyújtott előadás elvárásoknak való megfelelőségét vagy adott programon és/vagy helyszínen történő részvétel lehetőségét) az OTL nem garantálja a Látogató számára, hanem az a helyszín és a helyszínen lévő eszközök sajátosságaiból adódó korlátok (például egyes zárt rendezvényterek befogadóképessége) között alakul. Mindazonáltal az OTL mindenkor törekszik az előzetesen kommunikált programok és Szolgáltatások nyújtására, illetve ellehetetlenülés esetén a korábban kommunikált kieső program vagy Szolgáltatás más programmal vagy Szolgáltatással történő pótlására. A Látogató tudomásul veszi, hogy a VIP-részek nem tartanak folyamatosan nyitva, azok pontos nyitási és zárási időpontját az OTL az adott napi érdeklődéstől függően egyoldalúan jogosult meghatározni, így a VIP-karszalagok a VIP-részek tényleges nyitva tartásától függően jogosítanak belépésre és bent tartózkodásra, azaz érvényességi idejük az adott napra szóló Jegy érvényességi idejétől eltérhet.

2. Check-in, karszalag

Az OTL a Rendezvény helyszínén egy darab Jegy, azaz igazolás (voucher, illetve egyéb, egyedi azonosításra alkalmas elektronikus megoldás) ellenében egy darab karszalagot, illetve a Jegy, Termék vagy Szolgáltatás jellegétől függően kapcsolódó (például VIP-) karszalagot vagy Jegyet ad ki, kivéve amennyiben adott Termék vagy Szolgáltatás igénybevételéhez karszalag vagy további karszalag nem szükséges. A Látogató felelőssége az igazolás (voucher, illetve az egyéb, egyedi azonosításra alkalmas elektronikus megoldás) megőrzése, és a Rendezvényre való belépéskor a vásárláskor kapott tájékoztatás szerinti megfelelő formában történő bemutatása. Az OTL kifejezetten felhívja a figyelmet, hogy a Jegyek (voucherek, illetve az egyéb, egyedi azonosításra alkalmas elektronikus megoldások) a III. rész 2. pontjában írt Check-in megtörténtéig bemutatóra szólnak, és csak a Check-in befejezésekor kerülnek nevesítésre, azaz adott Jegyhez, Termékhez vagy Szolgáltatáshoz meghatározott személy rendelésére csak a Check-in során kerül sor.

A Jegy karszalagra váltását követően a karszalag testesíti meg a Jegy nyújtotta jogokat és kötelezettségeket. A karszalagot az OTL azon személy részére adja ki az adott Rendezvényre való belépést közvetlenül megelőzően, aki az adott Jegy tekintetében a Check-in folyamatot ekkor vagy a Rendezvényt megelőzően sikeresen elvégezte. A Check-in folyamat során adott Jegy meghatározott természetes személyhez kerül rendelésre, és az OTL a karszalagot csak ezen személy részére adhatja ki. A Rendezvényre való belépést közvetlenül megelőző Check-in során az OTL a Jegyet a beléptetési folyamat alkalmával rendeli meghatározott természetes személyhez. Ennek keretében az OTL a személyazonosság fényképes személyazonosító okmánnyal történő igazolását kéri, valamint ezen személyazonosító okmány adatait leolvassa, rögzíti, tárolja és kezeli a vonatkozó adatkezelési tájékoztatónak megfelelően.

Az előzetes Check-in során – ha az nem a belépést közvetlenül megelőző Check-innel azonos módon történik – a jegybirtokos az OTL által erre a célra rendszeresített felületen rendeli a Jegyet meghatározott természetes személyhez, és az OTL által kért személyes adatokat ő maga adja meg, az OTL pedig rögzíti, tárolja és kezeli azokat a vonatkozó adatkezelési tájékoztatónak megfelelően. Amennyiben az előzetes Check-in céljára az OTL által rendszeresített felület rendelkezésre áll, az OTL az érintett Jegyvásárlókat külön emailben tájékoztatja, ezen felül a lehetőség megnyílásakor tájékoztatást tesz közzé a honlapján. A Check-in elvégzésére az a személy jogosult, aki az adott Jegyhez kapcsolódó igazolásban (a voucheren vagy az egyéb, egyedi azonosításra alkalmas elektronikus megoldásban) szereplő kódot először bemutatja a Rendezvényre való belépést közvetlenül megelőzően, vagy előzetes Check-in esetén azt először felhasználja. Amennyiben a Rendezvényre belépni kívánó személy a jelen pont előző részében írt Check-in folyamatnak nem hajlandó magát alávetni, úgy az OTL jogosult a Jegyet vételár-visszatérítési kötelezettség nélkül érvényteleníteni, és megtagadni a Jegy karszalagra való átváltását és a belépést a Rendezvényre. Az OTL felhívja a figyelmet, hogy a Jegy karszalagra való átváltása során a Jegy bemutatását bármikor kérheti, ezért előzetes Check-in esetén is változatlanul fontos, hogy a jegybirtokos a Jegyet gondosan őrizze. Amennyiben a jegybirtokos a Check-int előzetesen végezte el, úgy a Jegy karszalagra való átváltásakor vagy amennyiben már karszalaggal rendelkezik, a Rendezvényre történő első belépéskor köteles személyazonosságát az előzetes Check-in során használt személyazonosító okmányának bemutatásával igazolni. Amennyiben az online vásárolt Jegy tekintetében a jegybirtokos az előzetes Check-int nem végzi el, úgy az OTL fenntartja a jogot arra, hogy az érintett Jeggyel a Check-in folyamat elvégzésére csak az erre kijelölt jegybeváltási pontokon legyen lehetősége, amely esetben a beléptetés hosszabb időt vehet igénybe. Amennyiben a Check-in folyamatot meghatározott rendezvények esetében kötelezően előíró, a személy- és vagyonvédelmi, valamint magánnyomozói tevékenység szabályairól szóló 2005. évi CXXXIII. törvény a fentiektől eltérően szabályozza, úgy a hivatkozott törvény rendelkezései az irányadók. Az OTL azon Rendezvényei esetében, amelyek nem esnek a hivatkozott törvény hatálya alá jogosult saját belátása szerint, indokolás nélkül átmenetileg vagy véglegesen felfüggeszteni a jelen pontban írt eljárások alkalmazását. Az igazolással való esetleges visszaélés (például a kóddal történt korábbi, jogosulatlan Checkin vagy belépés) esetén karszalagot vagy új Jegyet az OTL nem ad ki. Erre tekintettel az igazolás (a voucher, illetve az egyéb, egyedi azonosításra alkalmas elektronikus megoldás) olyan módon történő, gondos őrzése, hogy ahhoz illetéktelenek ne férjenek hozzá, a Jegyvásárló, illetve a jegybirtokos kizárólagos kötelezettsége és felelőssége. Az OTL az esetleges visszaélésekért felelősséget nem vállal. A Jegy karszalagra csak abban az esetben jogosít, ha a Jegyhez annak birtokosa – illetőleg egynél többszöri átruházás esetén valamennyi korábbi birtokos is – jogszerűen jutott hozzá. Az OTL kifejezetten fenntartja a jogot arra, hogy amennyiben a beléptetés során annak a gyanúja merül fel, hogy a Jegy nem jogszerű úton került a jegybirtokoshoz – vagy egynél többszöri átruházás esetén valamely korábbi jegybirtokoshoz – (különösen, de nem kizárólagosan bankkártya-csalás gyanúja esetén), úgy a jegybirtokostól a Jegy megszerzésének, illetve megvásárlásának jogszerűségét alátámasztó okiratokat és/vagy igazolást kérjen, ezek megfelelőségét saját mérlegelése szerint megítélje, és megfelelő okirat vagy igazolás hiányában a Jegyet vételár-visszatérítési kötelezettség nélkül érvénytelenítse és a belépést a Rendezvényre megtagadja. Elsősorban a kézen hordott karszalag jogosít a Rendezvény területén való tartózkodásra, de indokolt, az OTL által jóváhagyott esetben a karszalag más olyan végtagon is viselhető, ahonnét az sérülésmentesen nem kerülhet eltávolításra. Az előzőekben írtak betartását az OTL és Közreműködői ki- és belépéskor, illetve a Rendezvények területén folyamatosan ellenőrzik. A karszalag sérülése vagy elvesztése a Látogató kizárólagos felelősségi körébe esik, így ilyen esemény bekövetkezte esetén a Látogató elveszíti az ép karszalag nyújtotta jogait, és köteles elhagyni a Rendezvény helyszínét. A sérült – átragasztott, elvágott, megbontott patentú, kézfejnél nagyobb átmérőjű, bármely más módon manipulált, stb. – karszalag érvénytelen. A megrongálódott, elveszett karszalagot az OTL nem pótolja vagy cseréli. Az OTL fenntartja a jogot továbbá arra is, hogy a Rendezvény területén tartózkodó személyek karszalagra való jogosultságát a helyszínen folyamatosan ellenőrizze. Az ellenőrzött személyek kötelesek az OTLel ebben a körben együttműködni, és a megfelelő tájékoztatást megadni.

3. Belépés

3.1. A Rendezvényekre kizárólag az arra kijelölt helyeken és időtartamban, kizárólag az arra feljogosított személyek jogosultak belépni.

3.2. Belépéskor a Látogató és a Jogosulatlan résztvevő aláveti magát az adott Rendezvény vonatkozásában alkalmazásra kerülő jogszerű beléptetési folyamatnak. Az OTLnek jogában áll a beléptetési folyamat során a Látogató és a Jogosulatlan résztvevő képmását rögzíteni és a felvételt a belépéssel kapcsolatos visszaélések megelőzése és a felelős személyek felderítése érdekében megőrizni, kezelni, valamint a hatóságok ezirányú megkeresése esetén részükre átadni.

3.3. Pandémiás vagy epidémiás helyzet esetén, a Látogatók védelme érdekében, a Rendezvényre történő belépés a hatáskörrel rendelkező hatóságok vagy Az OTL Járványügyi Terve által meghatározott további feltételektől és eljárásoktól tehető függővé. A hatáskörrel rendelkező hatóság vagy Az OTL által meghatározott szabályok, úgy mint a Rendezvény látogatásának kizárása a pandémiás vagy epidémiás betegség tüneteinek fennállása esetén, vagy az ilyen tünetek fenn nem állásáról való nyilatkozattétel megkövetelése, vagy a Rendezvényre történő belépés előtti fizikai vizsgálat (pl. testhőmérséklet mérése) kötelezőek. Az OTL felelőssége e tekintetben kizárt. Az OTL a Rendezvények biztonságos lebonyolítása érdekében fenntartja a jogot arra, hogy a Rendezvények területére bevihető tárgyakat, eszközöket az adott Rendezvény Házirendjében vagy a beléptetési folyamat során a helyszínen korlátozza. A Rendezvények területére étel, ital és dohánytermék csak annyiban és olyan mennyiségben vihető be, amennyiben azt jogszabály, vagy az adott Rendezvény Házirendje lehetővé teszi. Az OTL felhívja a Látogató figyelmét a Házirend ellenőrzésére. A veszélyhelyzet idején alkalmazandó védelmi intézkedések második üteméről szóló 484/2020. (XI.10.) sz. Korm. rendelet jelen ÁSZF készültékor Magyarország Országgyűlése által kihirdetett veszélyhelyzet megszűnéséig hatályos rendelkezései alapján a Rendezvényen kizárólag koronavírus ellen védett személy, valamint a felügyelete alatt lévő tizennyolcadik életévét be nem töltött személy tartózkodhat. E szabályok módosítása vagy megszüntetése esetén az azok helyébe lépő szabályok kerülnek automatikusan alkalmazásra.

3.4. A Rendezvények területére az OTL által kiadott engedély nélkül járművel behajtani tilos. Behajtási engedéllyel rendelkező személyek is kötelesek a KRESZ előírásait teljeskörűen betartani a Rendezvényeken. A Rendezvények megközelítéséhez az OTL a tömegközlekedési eszközök (ideértve a mindenkor rendelkezésre álló vízi járműveket is) és taxi-szolgáltatás használatát ajánlja.

3.5. A Rendezvények területére a jogszabályban meghatározott segítő kutyákat, vakvezető kutyákat és rendőrségi kutyákat lehet behozni, azzal, hogy az egyéb háziállatok beléptetésére az egyes Rendezvények Házirendjei írhatnak elő szabályokat. Az OTL felhívja a Látogató figyelmét a Házirend ellenőrzésére.

4. Magatartási szabályok a Rendezvények területén

4.1. A Látogató a Rendezvények területén az általános normákat betartva köteles viselkedni a vonatkozó jogi előírásoknak, az ÁSZF-nek és a Házirendnek megfelelően. Epidémiás vagy pandémiás helyzet esetén a Látogatók védelme érdekében a Rendezvényen történő részvétel a hatályos jogszabályok, az illetékes hatóságok rendelete vagy intézkedése, illetve az OTL Járványügyi Terve által meghatározott további feltételekhez és eljárásokhoz köthető. A hatályos jogszabályok, az illetékes hatóság, valamint az OTL rendelkezései – így többek között maszkviselés előírása a Rendezvényen; a többi Látogatótól való meghatározott védőtávolság betartása; az egyes rendezvények maximális látogatói számára vonatkozó korlátozás betartása – kötelezőek. A Látogató köteles a lehető legrövidebb időn belül elhagyni a Rendezvény területét, amennyiben a pandémia/epidémia alapjául szolgáló betegség tüneteit észleli és köteles orvoshoz fordulni. Az OTL a Rendezvényről való távozásra szólíthatja fel azon Látogatót, aki a pandémia/epidémia alapjául szolgáló betegség tüneteit mutatja. Az OTL felelőssége e tekintetben kizárt.

4.2. A Látogató köteles tartózkodni minden olyan megnyilvánulástól, közléstől vagy cselekedettől, amely mások személyiségi jogait, vagy saját életét, egészségét, vagy testi épségét veszélyeztetheti vagy sértheti. Az OTL felhívja továbbá a figyelmet arra, hogy a Rendezvények tömegrendezvénynek minősülnek, amelyek maximális kapacitással (teltház) is működhetnek, így - amellett, hogy az OTL mindenben eleget tesz a műszaki, biztonsági, hatósági előírásoknak – a Rendezvényeket mindenki csak saját pszichikai, egészségügyi állapotának figyelembevételével, saját felelősségére látogathatja. Az OTL kifejezetten kizárja a felelősségét arra az esetre, ha a Látogatók az előzőekben írtakat nem tartják be vagy veszik figyelembe, illetve a magatartási szabályokat egymással szemben megszegik, egymásnak kárt okoznak vagy egymással szemben bűncselekményt követnek el. A Látogató a Rendezvények területén fokozottan köteles a természeti értékek óvására, és köteles tartózkodni azok megkárosításától. A Látogató a Rendezvények területéről megközelíthető lezárt területekre nem jogosult belépni. Az OTL felhívja a figyelmet arra, hogy a Rendezvények jellemzően szabadtéren, állandó szilárd burkolattal nem rendelkező területen zajlanak, ott talajegyenetlenségek, szinteltérések előfordulhatnak, ezért az ebből adódó, valamint a helyszín természeti adottságaiból eredő balesetekért az OTL a felelősségét kizárja. A Látogató tudomásul veszi, hogy a Rendezvény területéhez tartoznak a Látogató által az OTLtől vásárolt Jeggyel igénybe vett kempingek is, azaz az ezekbe történő belépésre és az ott-tartózkodásra szintén kiterjednek a jelen ÁSZF és a vonatkozó Házirend rendelkezései.

4.3. A Látogató tudomásul veszi, hogy a Rendezvényekről hang- és képfelvételt készíthetnek az OTL, valamint az OTLtől engedélyben részesülő Szerződéses partnerek, Közreműködők, sajtómunkatársak, más Látogatók, illetve egyéb Harmadik személyek. Ennek megfelelően a Látogató a Rendezvényeken történő részvétellel kifejezetten tudomásul veszi, hogy arcát, megjelenését, megnyilvánulásait a fenti személyek rögzíthetik és közölhetik, azzal, hogy kizárólag kifejezett beleegyezésével nevesíthető. Amennyiben a Látogató közszereplőnek minősül, úgy a beleegyezése nélkül is nevesíthető. Az előzőek szerinti megjelenítéseken annak készítője a Látogató tekintetében térben, időben és felhasználási módban korlátlan, átruházható, és kizárólagos felhasználási jogosultságot szerez. Az OTL, valamint az OTLtől engedélyben részesülő személyek – anélkül, hogy a Látogató részére ezért bármilyen módon ellenszolgáltatást kellene nyújtaniuk – a Látogató relációjában korlátozás nélkül jogosultak a megjelenítés hasznosítására, felhasználására (különösen a Rendezvények népszerűsítésére), többszörözésére, közzétételére, átdolgozására, nyilvánosságra hozatalára, nyilvánossághoz közvetítésére és forgalmazására, ideértve azt az esetet is, ha az OTL a Látogatóról más Látogató(k) által készített felvételt hasznosít vagy használ fel. A Látogató külön is tudomásul veszi, hogy az OTL a Rendezvényt, illetve a koncerteket, programokat rögzíti, a rögzített felvételt többszörözi és képhordozón terjeszti, sugározza vagy más módon a közönséghez közvetíti, ismételten sugározza vagy más módon a közönséghez közvetíti, ideértve azt az esetet is, amikor a Rendezvényt, illetve a koncerteket, programokat vezeték útján vagy bármely más eszközzel vagy módon (például YouTube-on keresztül) úgy teszik a nyilvánosság számára hozzáférhetővé, hogy a nyilvánosság tagjai a hozzáférés helyét és idejét egyénileg választhatják meg. Az előzőek szerinti megjelenítés kapcsán a Látogató nem jogosult igényt vagy követelést támasztani az OTLtel szemben. A Látogató jogosult a Rendezvényeken hang- és képfelvétel készítésére, azzal, hogy ezt kizárólag személyes célokra használt telekommunikációs eszközbe (például mobiltelefon, táblagép) integrált kép- és hangrögzítővel vagy nem professzionális fotófelszereléssel végezheti, továbbá az általa készített kép- és hangfelvételt nem értékesítheti, és ellenérték fejében nem hasznosíthatja, illetve kereskedelmi célból ellenérték nélkül sem hasznosíthatja, az azokon szereplő Látogatókat beleegyezésük nélkül nem nevesítheti, személyiségi jogaikat nem sértheti. Az OTL kifejezetten kizárja a felelősségét arra az esetre, ha más Látogatók az előzőekben írtakat megszegik.

4.4. A Rendezvények területén – a Rendezvények bejárata előtti területet is ideértve – az OTL előzetes írásbeli engedélye hiányában tilos bármiféle gazdasági, kereskedelmi vagy reklámtevékenység folytatása.

4.5. A kereskedelmi és vendéglátó egységekben tizennyolc éven aluliakat és ittas személyeket szeszes itallal a Rendezvények területén tilos kiszolgálni. A hatályos jogszabályok alapján kábítószernek minősülő anyagok fogyasztása a Rendezvények területén is tilos, azt a törvény bünteti. Az OTL fenntartja a jogot, hogy adott Rendezvényen olyan rendszert vezessen be, amelyben alkohol a Látogató részére csak azt követően értékesíthető, hogy a Látogató az erre jogosító – előzetes vagy első azonosítást követően átadott – igazolást (például karszalag) bemutatja.

4.6. Tekintettel arra, hogy a Rendezvény célja a kulturált és zavartalan szórakozás biztosítása a Látogatók számára, a Rendezvényen az OTL által szervezett eseményekkel össze nem függő bármilyen demonstráció – az azon résztvevők létszámától függetlenül – tilos. Mindazonáltal az OTL fenntartja magának a jogot, hogy egyes demonstrációkat a szervező előzetes kérése alapján, kizárólagos megítélése szerint engedélyezzen, azzal, hogy ilyen esetben is kötelesek az azokon résztvevők a jelen ÁSZF-et betartani, és egyébként is olyan magatartást tanúsítani, hogy az más Látogatók szórakozását, a Rendezvény területén való közlekedését, a Rendezvény területére való bejutását vagy onnan való kijutását, továbbá a Szolgáltatások és/vagy Termékek más Látogatók általi igénybevételét ne zavarja, ne nehezítse, ne korlátozza, ne akadályozza vagy ne lehetetlenítse el. Az OTL jogosult a kifejezetten nem engedélyezett demonstrációt indokolás nélkül befejeztetni, továbbá az OTL fenntartja magának azt a jogot is, hogy az általa az előzőek szerint engedélyezett demonstrációt is indokolás nélkül befejeztesse. Az OTL kizárólagos megítélése szerint jogosult a demonstráció egyes feltételeit – így különösen a következőket: létszám, helyszín és időtartam – megállapítani. Abban az esetben, ha az OTL egy adott demonstrációt befejezettnek nyilvánít, a résztvevők kötelesek azt azonnal abbahagyni. Amennyiben valamely résztvevő a demonstrációt az OTL felhívására nem hagyja abba, úgy a résztvevőt a rendezők jogosultak eltávolítani a Rendezvény területéről. Abban az esetben, ha az OTL egy általa az előzőek szerint engedélyezett vagy tudomásul vett demonstráció tekintetében feltételeket állapít meg, a résztvevők kötelesek azokat maradéktalanul betartani.

5. Magatartási szabályok a Rendezvények területén kívül

A Látogató a Rendezvény helyszínén kívül, az oda és vissza út alatt a vonatkozó jogszabályokban meghatározottak szerint, kulturáltan, az általános normákat betartva köteles eljárni és viselkedni. A Látogató köteles tartózkodni minden olyan megnyilvánulástól, közléstől vagy cselekedettől, amely mások személyiségi jogait, életét, egészségét, vagy testi épségét veszélyeztetheti vagy sértheti, különös tekintettel a további Látogatókra, és a helyi lakos Harmadik személyekre.

6. Elveszett tárgyak

Az elveszett tárgyakra vonatkozó szabályokat az egyes Rendezvények Házirendje tartalmazza. Az OTL felhívja a Látogató figyelmét a Házirend ellenőrzésére.

7. Biztonság

A Rendezvények területén az OTL megfelelő szakképesítéssel és engedélyekkel bíró alkalmazottjai vagy Közreműködői biztosítják a magatartási és biztonsági szabályok érvényesülését. A Látogató az adott Rendezvényen történő részvétellel kifejezetten vállalja, hogy ezen Közreműködőkkel és az adott Rendezvényen esetlegesen eljáró hatósággal a jogszabályi keretek között messzemenően együttműködik, veszélyhelyzet esetén, illetőleg amennyiben egyéb fontos körülmények (így például közegészségügyi okok) ezt indokolják, az utasításaikat követi.

8. Elsősegély és orvosi ügyelet

A Rendezvények területén folyamatos elsősegélynyújtás és orvosi ügyelet biztosított. Mindazonáltal ezen szolgáltatások igénybevételére nem jogosítja fel a karszalag a Látogatót, hanem arra társadalombiztosítás, egészség- vagy utazásbiztosítás, illetve pénzügyi térítés ellenében jogosult.

9. Szolgáltatások nyújtása és Termékek értékesítése

A Rendezvényeken ingyenes és fizetős Szolgáltatások és Termékek egyaránt igénybe vehetőek. A Látogató vállalja, hogy minden igénybe vett fizetős Szolgáltatásért és Termékért fizet, felelősséget vállal minden vételár és díj kellő időben történő megfizetéséért. A Látogató a fizetős Termékek és Szolgáltatások ellenértékét az OTL, Közreműködői vagy Szerződéses partnerei által felkínált fizetési megoldások szerint egyenlítheti ki.

10. Házirendek

Az egyes Rendezvények házirendjei nem képezik a jelen ÁSZF mellékletét. A Házirendek összefoglalják az adott Rendezvénnyel kapcsolatos főbb tudnivalókat (elnevezése, helyszíne, időtartama, megközelítése, stb.), valamint a Rendezvényen követendő – részben az ÁSZF-ben is meghatározott – főbb magatartási szabályokat. Az OTL felhívja a figyelmet, hogy a Házirendek előzetes értesítés nélkül, akár a Rendezvényt közvetlenül megelőzően is módosulhatnak, ezért javasolja azok figyelemmel követését. Az aktuális Házirendek megtekinthetők az OTL honlapján, valamint a Rendezvények helyszínén.

11. Szavatosság és felelősségi kérdések

11.1. Az OTL szavatolja, hogy a Látogató a jogszerűen birtokolt, megfelelő Jegyért kapott karszalaggal be tud lépni az adott Rendezvényre, azzal, hogy a nagy látogatottságra tekintettel az OTL nem vállal szavatosságot arra, hogy maga a beléptetési folyamat (azaz a Jegy karszalagra váltása és a karszalaggal a Rendezvényre való belépés) mennyi ideig tart. Mivel a Rendezvény köztudottan események összességéből áll, ezért az előbbi szavatosság értelemszerűen nem terjed ki az egyes eseményekre, azaz például arra, hogy a nagy látogatottságra tekintettel az egyes eseményekre be lehet-e, illetve mennyi idő alatt lehet bejutni, azt milyen minőségben lehet élvezni, és az OTL kifejezetten kizárja, hogy ezen okok miatt a Látogató részére a Jegy árát visszatérítse, arra utólagos kedvezményt adjon, kártérítést, kártalanítást vagy bármilyen kompenzációt fizessen. A Rendezvényeken belül az egyes események időpontját az OTL jogosult egyoldalúan módosítani (így az OTL kifejezetten fenntartja magának a műsorváltoztatás jogát), azzal, hogy az esetleges rossz időjárási körülményekre tekintettel nem kerül feltétlenül megváltoztatásra a rendezés időpontja. Tekintettel arra, hogy az OTL és a Jogosulatlan résztvevő között szerződéses jogviszony nem jön létre, az OTL a Jogosulatlan résztvevő felé kifejezetten kizárja a szerződésszegésért és minden olyan igényért való felelősséget, amelyet vele szemben egy Fogyasztó egyébként támaszthatna.

11.2. Az OTL fenntartja a jogot arra, hogy a Rendezvényeket, az azokon nyújtott Szolgáltatásokat és Termékeket szükség és belátása szerint módosítsa, átalakítsa, továbbfejlessze. A Látogató nem jogosult igényt vagy követelést támasztani az OTLtel szemben ezen módosítások, átalakítások, vagy továbbfejlesztések kapcsán.

11.3. Az OTL jogszerű felmondása esetén a Látogató nem jogosult igényt vagy követelést támasztani az OTLtel szemben.

11.4. A Látogató a Rendezvényt csak saját felelősségére látogathatja. Az OTL kizárólag a neki felróható szándékos, továbbá az általa okozott, emberi életet, testi épséget vagy egészséget megkárosító szerződésszegésért felel, és a Fogyasztót jogszabályok alapján kifejezetten megillető jogokon túl kizárja a felelősségét minden egyéb káresemény kapcsán, az emberi életben, testi épségben, egészségben, vagyontárgyakban esett kárt, valamint a Látogatók egymásnak okozott kárát is ideértve. Az előbbiektől függetlenül

(i) a Rendezvény látogatása magában hordozza a Covid-19-nek való kitettség kockázatát és a Látogatók szabad akaratukból elfogadják ennek kockázatát a Rendezvényre való belépéssel;

(ii) bármely Látogató vagy a Rendezvényen jelen lévő egyéb személy hordozhatja a Covid-19-et és nem garantálható, hogy e személyek nem vagy nem lesznek Covid-19 fertőzöttek.

A Jegy ára a jelen ÁSZF-ben meghatározott kizárásokra tekintettel került meghatározásra. Amennyiben a Rendezvényen az OTL üzemeltet csomagmegőrzőt vagy értékmegőrzőt, úgy az itt elhelyezett tárgyakért – az egyes Házirendekben kizárt dolgok kivételével – felelősséget vállal, az egyes Házirendekben meghatározott szabályok szerint és összeghatárig. A kijelölt parkolókban elhelyezett tárgyak, így különösen az ott elhelyezett gépjárművek és az azokban elhelyezett tárgyak tekintetében az OTL felelőssége kizárt.

11.5. Azt követően, hogy a Jegyvásárló átvette a Jegyet, illetve a Látogató a karszalagot, az OTL nem vonható felelősségre a Jegy vagy karszalag károsodásáért, megsemmisüléséért vagy sérüléséért. A sérült vagy elveszett karszalag kapcsán alkalmazott eljárások okán nem jogosult a Látogató igényt vagy követelést támasztani az OTLel szemben.

11.6. A Látogató, valamint a Jogosulatlan résztvevő teljes mértékben felelős mind polgári jogi, mind büntetőjogi értelemben az általa, a Rendezvény keretében, vagy azzal összefüggésben okozott károkért, mind az OTL, mind a Közreműködők és Szerződéses partnerek, mind a további Látogatók, mind a Harmadik személyek tekintetében.

11.7. Az OTL kizárja a felelősséget minden olyan kárért, amelyet a Látogató, valamint a Jogosulatlan résztvevő vagy Harmadik személy jogellenes tevékenysége vagy mulasztása okozott az OTL bármely Látogatójának, Jogosulatlan résztvevőjének, illetve Harmadik személynek. A Látogató tudomásul veszi, hogy a Rendezvény területén előfordulhatnak gazdátlan és vadállatok, amelyek a Látogató életére, testi épségére vagy egészségére akár veszélyt is jelenthetnek. Az OTL a vadállatok és a gazdátlan állatok okozta károkért való felelősségét is teljes mértékben kizárja.

11.8. A Rendezvényen kívül, oda és visszaút alatt esetlegesen keletkező káresemények tekintetében az OTLt felelősség nem terheli, ezek nem esnek az OTL felelősségi körébe, mivel az OTL kizárólag a Rendezvények helyszínén bekövetkező káresemények kapcsán vonható felelősségre, a jelen ÁSZF-ben írt feltételek fennállása esetén.

11.9. Tekintettel arra, hogy a Rendezvény záró időpontjában a bontási munkálatok késedelem nélkül megkezdődnek, a Látogató ezen időpontot követően csak saját felelősségére tartózkodhat a Rendezvény területén. Amennyiben a Rendezvényen igénybe vehető Termékek és Szolgáltatások valamelyike a Rendezvény záró időpontját követően is elérhető a Látogató részére, úgy ezen időpontot követően a Látogató ezeket is kizárólag saját felelősségére veheti igénybe.

11.10. A Rendezvények területére be nem vihető házi kedvencek, eszközök, italok, élelmiszerek és dohánytermékek elhelyezéséről az OTLnek nem áll módjában gondoskodni, kivéve, ha adott Rendezvény vonatkozásában – az annak Házirendjében foglaltak szerint – az elhelyezés lehetőségét biztosítja, azzal, hogy ezen dolgok tekintetében az OTL a felelősségét még ez utóbbi esetben is kizárja.

IV. ÁLTALÁNOS ÉS ZÁRÓ RENDELKEZÉSEK

1. Szankciók

1.1. Az OTL a jogviszonyt adott Rendezvény, vagy mindazon Rendezvények vonatkozásában, amelyek tekintetében a Fogyasztó Jeggyel vagy karszalaggal bír, jogosult azonnali hatállyal felmondani, amennyiben a Fogyasztó a jelen ÁSZF bármely pontját bármely Rendezvény tekintetében fennálló jogviszonyuk kapcsán megszegi. Ilyen esetben a Fogyasztó Jegyét az OTL érvénytelenítheti, illetve karszalagját az OTL eltávolíthatja, és a Fogyasztó a Rendezvényt köteles elhagyni. A Jogosulatlan résztvevő a Rendezvényen egyáltalán nem tartózkodhat, és az OTL felszólítására köteles a Rendezvényt haladéktalanul elhagyni.

1.2. Az OTL az azonnali hatályú felmondás mellett vagy helyett az érintett Fogyasztóval, valamint a Jogosulatlan résztvevővel szemben meghatározott időtartamra (adott Rendezvény végéig, vagy annál hosszabb határozott időtartamra) szóló részleges (adott Rendezvényre vagy egyes Rendezvényekre) vagy teljeskörű (az OTL által szervezett összes Rendezvényre) szóló eltiltást alkalmazhat. Az eltiltás lejártát követően az OTL jogosult a Rendezvények látogatásának jogát egyedi feltételekhez kötni. Amennyiben a Fogyasztó az eltiltás hatálya alatt látogatja valamelyik Rendezvényt, vagy annak lejártát követően az OTL által előírt egyedi feltételeket megszegi, úgy a Rendezvényt az OTL felszólítására köteles haladéktalanul elhagyni.

1.3. Az OTL a jegyhamisítók és a hamisításban közreműködők, illetve egyéb bűncselekményt elkövetők ellen feljelentést tesz.

2. Védjegyek és szerzői jogok

2.1. Az OTL weboldalain, az online és offline médiában, valamint a Rendezvényeken megjelenő védjegyek, logók, illetve egyéb információk és anyagok az OTL, Közreműködői, illetve a Szerződéses partnerei kizárólagos tulajdonát képezik. Ezen megjelöléseket az OTL, Közreműködői, illetve a Szerződéses partnerei kifejezett és előzetes írásbeli jóváhagyása nélkül Látogatók és Harmadik személyek bevételszerzési céllal semmilyen módon nem használhatják, nem másolhatják, nem terjeszthetik, és nem tehetik közzé.

2.2. A védjegyek, logók, illetve egyéb információk és anyagok iparjogvédelmi, illetőleg szerzői jogi védelem alatt állnak, az ezekhez fűződő jogok az OTLt, Közreműködőit, illetve a Szerződéses partnereit illetik meg.

2.3. A Fogyasztó által a Rendezvényekkel kapcsolatban, illetve azok során az OTLel, Közreműködőivel és Szerződéses partnereivel közölt megjegyzéseken, észrevételeken, javaslatokon és ötleteken az OTL korlátlan és kizárólagos felhasználási jogosultságot szerez. Az OTL minden ilyen, az észrevételekkel kapcsolatos jog kizárólagos tulajdonosává válik, és azok használatában semmilyen módon nem korlátozható. Az OTL korlátozás nélkül jogosult a Fogyasztó észrevételeinek hasznosítására, felhasználására, többszörözésére, közzétételére, átdolgozására, nyilvánosságra hozatalára, nyilvánossághoz közvetítésére és forgalmazására anélkül, hogy ezért bármilyen módon ellenszolgáltatást kellene nyújtania.

3. Vis Maior

Amennyiben háború, lázadás, terrorcselekmény vagy annak fenyegetése, sztrájk vagy sztrájknak nem minősülő megmozdulás, behozatali vagy kiviteli embargó, baleset, tűz, blokád, árvíz, földrengés, természeti katasztrófa, súlyos vihar, súlyos energiaellátási zavar, súlyos közlekezdési zavar/akadályozás, járvány, hatósági, katonai vagy rendfenntartói rendelkezés, utasítás vagy aktus, vagy más olyan előre nem látható és elháríthatatlan akadály következményeképpen, amely az OTL hatókörén kívül esik, nem képes valamilyen szerződéses kötelezettségének eleget tenni, úgy az OTL – a jelen ÁSZF eltérő rendelkezése hiányában – nem tartozik felelősséggel a Fogyasztó felé semmilyen veszteségért vagy kárért, amely ezen események következtében előállt. A jelen Vis Maior rendelkezés megfelelően alkalmazandó mind adott Rendezvényre, mint egészre, mind adott Rendezvény valamely programjára vagy Szolgáltatására. Amennyiben a jelen ÁSZF-ben meghatározott Vis Maior eset miatt a hatályos jogszabályok, valamely hatáskörrel és illetékességgel rendelkező hatóság határozata vagy intézkedése, illetve az OTL bejelentése alapján a Rendezvényt nem lehet megtartani vagy lemondásra kerül, vagy a Rendezvény egy vagy több napján semmilyen program és Szolgáltatás sem elérhető (a továbbiakban együtt: Elmaradt Rendezvény), úgy Az OTL a jelen ÁSZF II. rész 2. pontja szerinti jegyvásárlási tranzakció eredményeként kiállított Jegy, valamint a Rendezvényen igénybe vehető meghiúsult saját Szolgáltatás díját, vételárát vagy ezek időarányos részét visszatéríti. A vételár vagy díj ebben a tekintetben az adott évi Jegyért/Szolgáltatásért a Jegyvásárló által fizetett

(i) eredeti ár vagy díj kezelési költség nélkül, vagy

(ii) a megfizetett részletek a jelen ÁSZF II. Részének 4. pontja szerinti részletfizetés esetén, az első részlet kezelési költsége nélkül. A jogosult döntése alapján Jegyátvitelre, Egyenlegre és/vagy Pénzbeli Visszatérítésre jogosult (a továbbiakban együttesen: Visszatérítés).

A Jegyátvitel az Elmaradt Rendezvényre szóló Jegynek/Szolgáltatásnak a legközelebbi azonos Rendezvényre való automatikus érvényességét jelenti. Az Egyenleg a felhasználói fiókhoz kapcsolt és felhasználható egyenleggé alakított, az Elmaradt Rendezvényre szóló Jegyért/Szolgáltatásért fizetett vételár összegét jelenti. A Pénzbeli Visszatérítés az Egyenlegből kérésre pénzben visszatérítendő összeget jelenti. A Visszatérítéssel kapcsolatos szolgáltatásokért és költségekért

az OTL visszatérítési feldolgozási díjra (a továbbiakban: Visszatérítési Feldolgozási Díj) jogosult, amely megegyezik a Pénzbeli Visszatérítésre kerülő összeg 3 (három) százalékával; Az OTL jogosult a Pénzbeli Visszatérítéssel szemben a Visszatérítési Feldolgozási Díj beszámítására. Visszatérítés esetén az Elmaradt Rendezvényre szóló Jegyről/Szolgáltatásról a Visszatérítési Szabályzat közzétételét követő 30 (harminc) napos elévülési időn belül lehetséges rendelkezni a Visszatérítési Szabályzatban foglaltak szerint. Az alapértelmezett választás a Jegyátvitel. Az előbb említett időn belüli választás elmaradása esetén az alapértelmezett választás marad hatályban. A Pénzbeli Visszatérítés a Visszatérítési Szabályzat közzététele utáni 30 (harminc) napot követő 60 (hatvan) napon belül kerül teljesítésre. A Pénzbeli Visszatérítésre nyitva álló ezen 60 (hatvan) napos határidő összhangban áll az alkalmazandó magyar jogi szabályozással, csakúgy, mint a magyar Polgári Törvénykönyv általános szerződési feltételekre vonatkozó rendelkezéseivel, mivel a Visszatérítésre csak abban az esetben kerül sor, amennyiben a Rendezvény nem tartható meg vagy lemondásra kerül. Ilyen esetben Az OTL nem a szokásos üzletmenet keretei között jár el, és további időre van szüksége az Elmaradt Rendezvény fordított összegek visszaszerzésére és ennek felhasználásával a Pénzbeli Visszatérítés teljesítésére. A Visszatérítésre kizárólag a Jegyvásárló, vagy a Szerződéses partner jogosult, amennyiben a Jegy a Szerződéses partner útján került értékesítésre, mely esetben a Visszatérítés szabályaira a Szerződéses partner feltételei az irányadók. Ha a Jegyvásárló és a Látogató személye egymástól eltér, akkor elszámolásukra az egymás közötti megállapodásuk irányadó.

Egyéb kár vagy költség nem érvényesíthető. A nem a jelen ÁSZF II. rész 2. pontja szerinti jegyvásárlási tranzakció eredményeként kiállított Jegyre (ideértve különösen a fellépői /artist/, stáb- /staff/, vendég- /guest/, kereskedői /vendor/ és sajtó- /press/ jegyeket) az előzőekben írtak csak abban az esetben alkalmazandók, ha az OTL által az ilyen Jegy vonatkozásában kibocsátott külön dokumentum kifejezetten így rendelkezik. A visszatérítés rendjére vonatkozó visszatérítési szabályzatot (Visszatérítési Szabályzat) az OTL a Rendezvény tervezett zárónapját követő 30 (harminc) napon belül teheti közzé. Amennyiben a Látogató nem felel meg a hatáskörrel rendelkező magyar hatóság vagy az OTL által meghatározott olyan pandémiás követelményeknek, amelyek a vásárláskor nem voltak ismertek, vagy lényegesen eltérnek a jelen ÁSZF közzétételekor alkalmazandó jogszabályok által meghatározott követelményektől, a fenti rendelkezések megfelelően alkalmazandók. Az ilyen esetben irányadó Visszatérítési Szabályzat legkésőbb a Rendezvényt 15 (tizenöt) nappal megelőzően kerül közzétételre és a Visszatérítési opciókkal kapcsolatos rendelkezésre nyitva álló 30 (harminc) napos határidő a Visszatérítési Szabályzat közzététellének napján kezdődik.

4.Vitarendezés

4.1. A Fogyasztó a lakóhelye vagy tartózkodási helye szerint illetékes békéltető testülethez fordulhat a Fogyasztó és az OTL közötti szerződés megkötésével vagy teljesítésével kapcsolatos fogyasztói jogvita bírósági eljáráson kívüli rendezése érdekében. A Fogyasztó belföldi lakóhelye vagy tartózkodási helye hiányában az OTL székhelye szerint illetékes békéltető testület eljárását jogosult kezdeményezni a következő elérhetőségeken: Budapesti Békéltető Testület (székhely: 1016 Budapest, Krisztina krt. 99. I. em. 111.; postacím: 1253 Budapest, Pf.: 10.; e-mail cím: bekelteto.testulet@bkik.hu, telefonszám: +36 (1) 4882131). 5.2. Egyebekben a jelen ÁSZF-fel vagy a Rendezvényekkel kapcsolatos, továbbá az OTL által nyújtott Szolgáltatásokra és Termékekre vonatkozó bármely jogvitára – tekintet nélkül az esetleges jogszabályi kollízióra – az OTL és a Fogyasztó kikötik a Budapesti II. és III. Kerületi Bíróság, illetve a Székesfehérvári Törvényszék kizárólagos illetékességét.

5. Záró rendelkezések

5.1. Az OTL jogosult alvállalkozókat, Közreműködőket igénybe venni.

5.2. Az OTL Magyarországon bejegyzett és székhellyel bíró gazdasági társaság, a jelen ÁSZF-re a magyar jog szabályai az irányadók és alkalmazandók, tekintet nélkül az esetleges jogszabályi kollízióra.

5.3. A fejezetcímek csak a könnyebb eligazodást segítik, de nem szolgálnak az értelmezés alapjául. 5.4. A Rendezvényekkel, vendéglátással, a rendezéssel, vagy bármely egyéb témával kapcsolatos látogatói kérdéseket, észrevételeket, panaszokat, ötleteket a Rendezvények helyszínén az információs sátor és a közönségszolgálati iroda munkatársai várják az OTL részéről. Egyéb elérhetőségek a www.az OTL-camp.com/hu weboldalon és annak aloldalain kerülnek megadásra. A jelen ÁSZF magyar nyelven készült, melynek angol nyelvű fordítása is hozzáférhető. A magyar és az angol nyelvű változat közötti bármely eltérés esetén a magyar változat az irányadó.